b'\n_START_ARTICLE_\nGalina Ulanova\n_START_PARAGRAPH_\nGalina Ulanova (\xd0\x93\xd0\xb0\xd0\xbb\xd0\xb8\xd0\xbd\xd0\xb0 \xd0\xa1\xd0\xb5\xd1\x80\xd0\xb3\xd0\xb5\xcc\x81\xd0\xb5\xd0\xb2\xd0\xbd\xd0\xb0 \xd0\xa3\xd0\xbb\xd0\xb0\xcc\x81\xd0\xbd\xd0\xbe\xd0\xb2\xd0\xb0, 8. tammikuuta 1910 - 21. maaliskuuta 1998) oli ven\xc3\xa4l\xc3\xa4inen ballerina._NEWLINE_Ulanova opiskeli Leningradissa Agrippina Vaganovan ja oman \xc3\xa4itins\xc3\xa4 Maria Romanovnan oppilaana. H\xc3\xa4n valmistui Leningradin koreografiakoulusta 1928 ja tanssi Kirov-baletissa vuoteen 1948, jolloin h\xc3\xa4n siirtyi Moskovaan Bol\xc5\xa1oi-teatteriin._NEWLINE_Ulanovan vaikutus balettiin sek\xc3\xa4 Ven\xc3\xa4j\xc3\xa4ll\xc3\xa4 ett\xc3\xa4 l\xc3\xa4nsimaissa oli valtava. H\xc3\xa4n tanssi nimiroolin Sergei Prokofjevin Romeo ja Julian kantaesityksess\xc3\xa4, joka lopulta esitettiin 1946. Prokofjev kysyi, mink\xc3\xa4 roolin Ulanova haluaisi seuraavaksi tanssia, ja Ulanova toivoi Tuhkimoa._NEWLINE_Muita merkitt\xc3\xa4vi\xc3\xa4\xc3\xa4 roolisuorituksia olivat Giselle, Prinsessa Ruusunen, Les Sylphides ja Baht\xc5\xa1isarain suihkul\xc3\xa4hde.'